**V Viljandi valla mälumäng**

**3. voor Saarepeedi rahvamajas 6.01.2020 kell 19.00**

**1. osa**

**1. Kirjandus (Kai Oidermaa)**

Kes on see vene päritolu ameerika kirjanik (1920 – 1992) kelle tuntuim ja hinnatuim romaan on seitsmeosaline raamat „ Asum „ ( osad Asum”, „Asum ja Impeerium” „Teine Asum” Asumi äär”, „Asum ja Maa”, „Enne Asumit” ja „Edasi, Asum” )

**Vastus:** Isaac Asimov

**2. Ajalugu (Anne-Ly Ütsik)**

2 aastat tagasi varastati Lossi tänava plangule joonistatud kunstiteos, mis oli sinna ilmunud 2015.a. Sama müstiliselt nagu see taies ilmus , ta ka kadus. Kuid 2019. aasta lõpus ilmus teos uuesti tagasi. Anonüümne kunstnik oli pildil kujutanud fotol ühte 1912.a tehtud ülesvõtet. Kes oli tollase foto autor ja mida seal kujutati?

**Vastus:** Johannes Pääsuke „ Tarvastu jalgrattasõitja“

**3. Ettevõtlus, majandus (Piia Mänd)**

Mitu inimest kaotas Viljandimaa 2019. aastal 3. jaanuari Sakala andmete kohaselt? Eksimisvõimalus pluss, miinus 10 inimest.

**Vastus:** 926 inimest; +; - 10 inimest annab veel 2 punkti.

**4. Loodus, geograafia (Anneli Sims)**

Nimetage 2020. aasta lind, loom, seen, sammal.

**Vastus:** lind – tuttpütt; loom – nahkhiir; seen – alpi põdrasamblik, sammal – harilik valvik;

**5. Kultuur (Anne-Ly Ütsik)**

Aasta lõpus tehakse ikka erinevaid edetabeleid. Kes valiti 2019.a. tegijaks ajaleht“Sakala“ toimetuse ühisel häälel ja mille eest?

**Vastus:** Vaike Rajaste, Üldlaulu- ja tantsupeo juubeliürituse pealavastaja suurepärase teostuse eest.

**6. Kes on kes? (Sirje Põder)**

Tallinna Loomaaia esimene eksponaat oli [ilves,](https://et.wikipedia.org/wiki/Ilves) kelle oli pojana kingituseks saanud [1937](https://et.wikipedia.org/wiki/1937). aastal Helsingis maailmameistriks tulnud ja Argentiina karika võitnud Eesti Laskurliidu võistkond. Sama ilves on loomaaia vapiloomaks. Mis nime kandis auhinnaks saadud ilves ja kannab praegu ka Tallinna loomaaia vapiloom?



**VASTUS:** ILLU

**7. Sise- ja välispoliitika (Urve Mukk)**

Kümme aastat tagasi koostatud Eesti rahvastiku arengukava järgi pidi aastaks 2020 elama keskmine eesti mees tervena 60 ja naine 65 aastat. Mis on tegelik vanus tervena elatud elu statistikaameti andmeil 2019. aastal?

**Vastus:** Elatakse küll kauem, kuid tervena mehed vaid 52,8 ja naised 55,6 aastat, mis on võrreldes eelneva aastaga hoopis langenud. 2p

Allikas: Kadri Tammepuu, Mõeldud, tehtud ehk üheksa korda ….

Postimees, 31.12.2019, lk 21.

**8. Muusika ( Anne-Ly Ütsik)**

Kuulete muusikalist miksi ühest maailma armastatuima helilooja loomingust. Kes on see helilooja , kelle teosed on pandud kokku kõlama ühise tümpsu taustaks?

**VASTUS:** Pjotr Tšaikovski

**9. Sport (Sirje Põder)**

Lõik aastalõpu uudistest: „Maailma ühe parima Dota 2 meeskonna kaptenist Clement Ivanovist sai 2019. aastal esimene Eesti e-sportlane, kes teenis aasta jooksul üle ............... dollari.” Kirjutage punktiiri asemele sobiv ümmargune arv.

**VASTUS:** üle poole miljoni dollari. Tegelik teenistus 626 760 dollarid

**10. Eestlased laias maailmas (Kai Oidermaa)**

Tuntud juutuuberid Maria Rannaväli, Victoria Villig ja Sidni Tomson koos Kristel Aaslaiuga uurisid Samsungi ellu kutsutud koolitusprogrammi "Õpilaste Digitaalne IQ" vestlusringi raames Tartu Tamme gümnaasiumi õpilastelt, millised on kõige populaarsemad lühendid, mida noored omavahel kasutavad. Selle käigus koostati spikker lastevanematele, mida tähendavad teatud väljendid. Küsin, mida tähendavad: väljendid brb, DYI, xoxo ? Iga õige vastus annab ühe punkti.

**Vastus:**

brb – olen kohe tagasi (be right back)

DIY – tee ise (do it yourself)

xoxo – musid ja kallid (kiss, hug, kiss, hug)

**11. Viljandi vald (Urve Mukk)**

Ramsi Vaba Aja Keskuse juures tegutsevad Viljandi vallas ja kaugemalgi tuntud rahvatantsurühmad, keda juhendab XX tantsupeo idee autor ja pealavastaja Vaike Rajaste. 2020. aastal tähistavad Pärilised ja Vabajalg juubelisünnipäevi. Mis aastal ja millise sündmusega seoses sündis tantsurühm Vabajalg?

**Vastus:** Tantsurühm Vabajalg sündis koos avamisega juba 2005. aasta sügisel. 2p

Allikas: Viljandi Valla Teataja

RAJASTE JA RAHNEL – TEGUS RAHVATANTSUTANDEM RAMSILT

 <https://lingid.ee/McBGp> , 3.01.2020

**12. Varia (Sirje Põder)**

Suurim ööpäevane temperatuuri kõikumine on mõõdetud USA-s Montana osariigis ööl vastu 24. jaanuari 1916. Öösel - 47,8 oC ja päeval + 9,4 oC. Aasta kõige suurem erinevus on registreeritud Venemaal Verhojanskis. Mitu kraadi? (± 10 oC)

**Vastus:**105,1 oC

**2. osa**

**13. Kirjandus (Kai Oidermaa)**

Üks noor kirjanik, kes oli 1934.aasta lõpul debüteerinud esikromaaniga „Pidalitõbi „ sai kaela tõsise süüdistuse auhaavamises ja laimamises. Sellal, kui Eesti kirjandusringkonnad teose igati heaks kiitsid ja saarlased noorest andekast kirjanikust rõõmu tundsid, leidis Kihelkonna elanik Rudolf Hannus, et romaani üks tegelane on täht-tähelt tema pealt maha kirjutatud. Kes oli see kirjanik ( sündinud 10. jaanuaril 1910 Muhus, surnud 26.oktoobril 1989 Tallinnas)

**Vastus:** Aadu Hint

**14. Ajalugu (Anne-Ly Ütsik)**

1904.a. asutas Aidu valla suurtaluniku poeg Johannes Eduard Pohl(1870-1929) koos Johannes Vihveliniga Viljandisse tuletikuvabriku.Tikuvabrikuid on tegutsenud Tallinnas, Pärnus ja Paides, kuid kõige kauem toodeti tikke just Viljandi vabrikus. Mis nime kandis mulkide asutatud tikuvabrik, mis oli Eesti suurim nii tootmismahult kui tööliste arvult?

**Vastus:** Phönix

**15. Ettevõtlus, majandus (Piia Mänd)**

Kui palju läheb maksma Viljandi kesklinna tänavate ja Vabaduse platsi uueks ehitamine ja kes teostab tööd?

**Vastus:** ligikaudu 3,1 miljonit eurot, töid teostab Tallinna Teede aktsiaselts

**16. Loodus, geograafia (Snneli Sims)**

Millise nimega küla on nii Viljandi-, Jõgeva- kui Saaremaal?

1. Oti b) Sudiste c) Mustla

**Vastus:** Oti

**17. Kultuur (Anne-Ly Ütsik)**

Iga aasta lõpus loosib“ Sakala“ ajaleht oma tellijate vahel välja auhinna. Erinevatel aastatel on selles kingikotis olnud maiustusi, ajalehe aastatellimusi jne. Mis oli aga sel aastal „ Sakala“ ajalehe jõuluvana kotis?

**Vastus:** 43 raamatut sarjast EV 100. Võitja Meeli LOIT

**18. Kes on kes? (Sirje Põder)**

Pildil on kunagine õpetaja ja rahvatantsujuht Marta Kivi. Tema kanda on tänasel päeval üks „tiitel”, mida kindlasti enamus inimesi saada ihaldavad, aga väljavalituid on väga vähe. Mille poolest on proua Kivi „number 1 Eestis”?



**Vastus:** Eesti vanim elanik 107 aastane (sündinud 5.02.1912)



**19. Sise- ja välispoliitika ( Urve Mukk)**

Niger, Tuneesia, Vietnam ning Saint Vincent ja Grenadiinid - mis on Eesti Vabariigil ühist nimetatud nelja riigiga?

**Vastus:** Alates 1. jaanuarist 2020 on need viis riiki ÜRO Julgeolekunõukogu uued liikmed järgnevaks kaheks aastaks. Maikuust algab Eestil ka eesistuja roll. 2p

ÜRO asutati 1945.a. Eesti ühines ÜROga 17. septembril 1991.

Allikas: Margus Parts, Eesti on nüüd ÜRO Julgeolekunõukogu liige. Postimees 3.01.2020, lk 5.

**20. Muusika (Anne-Ly Ütsik)**

Kes laulab?

**Vastus:** Louis Amstrong

**21. Sport (Sirje Põder)**

Vastavalt EOK täitevkomitee otsusele (19.04.2018) premeeritakse olümpiamängudel kuldmedali võitnud Eesti sportlast ................ euroga. Täitke lünk.

**Vastus:** 100 000 eurot

 Hõbe 70 000 €

 Pronks 45 000 €

**22. Eestlased laias maailmas (Kai Oidermaa)**

Näete pildil eestlaste ZA/UM stuudio töö tulemusena valminud videomängu ajakirja Time esikaanel. Millest selline au?



**Vastus :** Mainekas ajakiri Time pani edetabelisse kümme selle kümnendi kõige paremat videomängu. Eestlaste videomäng mahtus edetabeli kümne hulka ja just Disco Elysium peeti kõige sobilikumaks esindama kümnendi parimaid videomänge.

**23. Viljandi vald (Urve Mukk)**

Kui suur on Viljandi valla elanike arv? Vastus on võetud valla veebilehe avalehelt statistika rubriigist.

Vastus: Rahvaarv: 13 636 +/- 100 2p

Allikas: https://www.viljandivald.ee/ , 3.01.2020

**24. Varia (Sirje Põder)**

Igapäevaselt kasutame arvude kümnendsüsteemi. Selle ajalooliseks aluseks on inimese 10 sõrme. Aja arvestamine toimub aga suuresti arvude kaheteistkümnendsüsteemis. Mis on sellele süsteemile „aluspanijaks”. Spikker – ikka looduse saladuslik and – inimkeha.

**Vastus:** ühe käe sõrmelülide arv. Pöialt kasutati loendamiseks.